**ELEMENTI I KRITERIJI PRAĆENJA I OCJENJIVANJA U NASTAVI POVIJESTI**

 **OD 6. DO 8. RAZREDA**

• u povijesti su **3 elementa** vrednovanja i praćenja:

 -**usvojenost osnovnih podataka**

 **-uočavanje uzročno–posljedičnih veza**

 **-snalaženje u vremenu i prostoru**

* sve tri sastavnice mogu se vrednovati kroz pisane i usmene načine tako da se iz jednog **pisanog rada ili usmene provjere može dobiti jedna, dvije ili tri ocjene**, ovisno o tome što se provjerava
* kod usvojenosti osnovnih podataka vrednuje se količina i razumijevanje usvojenih podataka
* kod uočavanja uzročno-posljedičnih veza vrednuje se povezivanje i objašnjavanje usvojenih podataka, sposobnost analiziranja i donošenja zaključka
* kod snalaženja u prostoru i vremenu provjerava se znanje i sposobnost da određene događaje smjeste u određeni prostor (povijesni zemljovid/karta) i vrijeme (godina, stoljeće, lenta vremena, kronologija)

 **PISANE PROVJERE** – 4 pisane provjere znanja tijekom školske godine

**USMENE PROVJERE ZNANJA** -sukladno Pravilniku provode se nenajavljeno i na svakom nastavnom satu; 2 usmene provjere tijekom školske godine ili i više, ako je potrebno

 • pisane provjere sastoje se od više vrsta zadataka različitog tipa: zaokruživanje, nadopunjavanje, povezivanje, kronološki poredak, snalaženje na povijesnom zemljovidu, razvrstavanje, definiranja pojmova te opširnijih zadataka u kojima treba nešto opisati, objasniti ili zaključiti

 • zadatcima se provjerava - usvojenost, razumijevanje i povezivanje sadržaja

 - pismeno izražavanje

 - snalaženje u vremenu i prostoru

**KRITERIJ OCJENJIVANJA pisanih provjera znanja**

**81 – 100 % riješenih zadataka – odličan (5)**

**71 – 80 % riješenih zadataka – vrlo dobar (4)**

**61-70 % riješenih zadataka – dobar (3)**

**50 - 60 % riješenih zadataka – dovoljan (2)**

**do 49 % riješenih zadataka – nedovoljan (1)**

**OPISNO** praćenje učenika/učenice:

SAMOSTALNOST, RADNE NAVIKE, ZALAGANJE UČENICE/ UČENIKA: - radi samostalno - redovito izvršava zadatke - marljiv(a ) - izrazito marljiv(a) - ulaže napor i trudi se da postigne više - radi brzo, točno i sigurno - uporan(a) i ustrajan (na ) - uredno, točno i na vrijeme izvršava zadatke - otežano rješava zadatke - potrebno ju/ga je poticati u radu - otežano poštuje rokove za izvršenje zadataka

 SPOSOBNOSTI UČENICE/UČENIKA mogu biti: - vrlo razvijene - razvijene - prosječne - slabe –izuzetno slabe

UČENICA/UČENIK može učiti : - s lakoćom - s razumijevanjem - bez razumijevanja - usvajajući sadržaj bez praktične primjene

INTERES I PAŽNJA UČENICE/UČENIKA može biti: - izrazit - vrlo dobar - dobar - slab

UČENICA/UČENIK tijekom sata: - pozorno sluša - usredotočen/a je na rad - odsutan/na je duhom - zaokupljen/a je drugim aktivnostima –ometa rad

**USVOJENOST OSNOVNIH PODATAKA**

***6.razred***

Učenik će moći:

**Imenovati** povijesne pojmove, činjenice i događaje unutar ispravnog povijesnog konteksta;
**Opisati** glavne događaje, situacije i promjene unutar razdoblja;

**Usporediti** različite ideje, vrijednosti, ponašanja i perspektive u prošlosti;
**Imenovati, opisati i vrednovati** ulogu i značenje povijesnih ličnosti u povijesnim zbivanjima;
**Uočiti** da pojedince i događaje treba razumijeti u njihovom povijesnom kontekstu;
**Prepoznati** da se prošlost prikazuje i interpretira na različite načine i **objasniti** zašto je to tako;
**Navesti i razlikovati** povijesne izvore;
**Pronaći i sažeti** relevantne informcije iz raznih izvora;
**Razviti** vještine usmenog, pisanog i ilustrativnog priopćavanja povijesnih informacija; Ispravno **koristi** povijesnu terminologiju;
**Pokazati** kako su ljudi i događaji iz prošlosti oblikovali suvremeni svijet te **povezati** sadržaje povijesti s drugim predmetima

**Odličan:** Točno navodi i objašnjava povijesne pojmove, činjenice i događaje. Samostalno opisuje i uspoređuje različite ideje, vrijednosti, ponašanja i perspektive u prošlosti. Imenuje, opisuje i vrednuje ulogu i doprinos poznatih povijesnih ličnosti. Pronalazi i sažima ključne informacije iz različitih izvora. Na primjerima iz zavičajne povijesti prepoznaje nacionalnu povijest. Ispravno koristi povijesno nazivlje u opisivanju prošlih događaja. Uspješno razvija vještine usmenog, pisanog i ilustrativnog priopćavanja povijesnih informacija. Samostalno povezuje povijesne sadržaje sa sadržajima drugih nastavnih predmeta.

**Vrlo dobar:** Točno navodi i objašnjava povijesne pojmove, činjenice i događaje. Uz pomoć učitelja uspoređuje različite ideje, vrijednosti, ponašanja i perspektive u prošlosti. Imenuje, opisuje i vrednuje ulogu i doprinos poznatih povijesnih ličnosti. Pronalazi i uglavnom uspješno sažima ključne informacije iz različitih izvora. Na primjerima iz zavičajne povijesti prepoznaje nacionalnu povijest. Ponekad mu treba postavljati potpitanja. Ispravno koristi povijesno nazivlje u opisivanju prošlih događaja. Samostalno povezuje povijesne sadržaje sa sadržajima drugih nastavnih predmeta. Nedostaje mu samostalnosti u razvijanju vještina usmenog, pisanog i ilustrativnog priopćavanja povijesnih informacija.

**Dobar:** Učenik djelomično točno navodi i objašnjava povijesne pojmove, činjenice i događaje. Uz pomoć nastavnika analizira različite vrste povijesnih izvora. Imenuje i opisuje ulogu i doprinos poznatih povijesnih ličnosti u povijesnim zbivanjima. Potrebno mu je postavljati potpitanja. Prepoznaje raznolikost događaja i društvenih pojava u prošlosti. Većinom ispravno koristi povijesno nazivlje u opisivanju prošlih događaja. Ponekad uspijeva povezati povijesne sadržaje sa sadržajima drugih nastavnih predmeta. Djelomično je razvio vještine usmenog, pisanog i ilustrativnog priopćavanja povijesnih informacija.

**Dovoljan:** Otežano navodi povijesne pojmove, činjenice i događaje. Povezivanje glavnih događaja, situacija i promjene unutar razdoblja predstavljaju mu veliki problem. Prepoznaje različite vrste povijesnih izvora. Uz česta potpitanja i navođenje od strane učitelja imenuje ulogu i doprinos poznatih ličnosti u povijesnim zbivanjima te dostignuća različitih naroda. Djelomično ispravno koristi povijesno nazivlje u opisivanju prošlih događaja. Vještine usmenog, pisanog i ilustrativnog priopćavanja povijesnih informacija su slabo razvijene.

**Nedovoljan:** Neispravno navodi i koristi povijesne pojmove i događaje. Niti uz veliku pomoć i navođenje od učitelja ne može sažeti informacije iz različitih izvora. Nije odgovorio na većinu postavljenih pitanja. Pogrešno imenuje ulogu i doprinos poznatih ličnosti u povijesnim zbivanjima, te dostignuća različtih naroda. Ne prepoznaje raznolikost događaja i društvenih pojava u prošlosti. Neispravno koristi povijesno nazivlje u opisivanju prošlih događaja. Vještine usmenog, pisanog i ilustrativnog priopćavanja povijesnih informacija su izrazito slabo razvijene.

**7.i 8. razred**

Učenik će moći:

**Imenovati** povijesne pojmove, činjenice i događaje unutar ispravnog povijesnog konteksta;
**Opisati** glavne događaje, situacije i promjene unutar razdoblja;

 **Razvrstati** u ispravni povijesni kontekst pojmove, činjenice i događaje

**Povezati i pojasniti** glavne događaje, situacije i promjene unutar razdoblja i kroz različita razdoblja i društva;
**Analizirati i interpretirati** povijesne izvore u njihovom povijesnom kontekstu;
**Odabrati i upotrebljavati** raznolike i odgovarajuće izvore informacija kao temelj za neovisna povijesna istraživanja;
**Razviti** vještine usmenog, pisanog i ilustrativnog priopćavanja povijesnih informacija;
**Usporediti i procjenjuje** različite ideje, vrijednosti, osobe, ponašanja i ustanove;
**Razlikovati** povijesne činjenice od povijesnih interpretacija i **pokazati** kako su povijesne interpretacije podložne promjenama;

**Uočiti** da pojedince i događaje treba razumijeti u njihovom povijesnom kontekstu;
**Prosuditi** važnost i značenje ključnih događaja, ljudi i promjena u prošlosti;
**Povezati** nastavne sadržaje sa sadržajima drugih nastavnih predmeta.

**Odličan:** Točno navodi, objašnjava i razvrstava u povijesni kontekst pojmove, činjenice i događaje i stvara vlastitu povijesnu priču. Samostalno povezuje i pojašnjava glavne događaje, situacije i promjene unutar razdoblja i kroz različita razdoblja i društva. Uspoređuje i procjenjuje različite ideje, vrijednosti, ponašanja i perspektive u prošlosti. Samostalno analizira i interpretira povijesne izvore. Ispravno koristi povijesno nazivlje u opisivanju prošlih događaja. Uspješno razvija vještine usmenog, pisanog i ilustrativnog priopćavanja povijesnih informacija. Samostalno povezuje povijesne sadržaje sa sadržajima drugih nastavnih predmeta.

**Vrlo dobar:** Točno navodi, objašnjava i razvrstava u povijesni kontekst pojmove, činjenice i događaje i stvara vlastitu povijesnu priču. Uz pomoć učitelja analizira i interpretira povijesne izvore. Uspoređuje i procjenjuje različite ideje, vrijednosti, ponašanja i perspektive u prošlosti. Na primjerima iz zavičajne povijesti objašnjava nacionalnu povijest. Ponekad mu treba postavljati potpitanja. Ispravno koristi povijesno nazivlje u opisivanju prošlih događaja. Nedostaje mu samostalnosti u razvijanju vještina usmenog, pisanog i ilustrativnog priopćavanja povijesnih informacija.

**Dobar:** Učenik većinom točno navodi povijesne pojmove, činjenice i događaje. Opisuje različite vrste povijesnih izvora. Potrebno mu je postavljati potpitanja. Prepoznaje raznolikost događaja i društvenih pojava u prošlosti. Većinom ispravno koristi povijesno nazivlje u opisivanju prošlih događaja. Djelomično je razvio vještine usmenog, pisanog i ilustrativnog priopćavanja povijesnih informacija. U stanju je na jednostavnim primjerima iz zavičajne povijesti objasniti zbivanja u nacionalnoj povijesti. Uz pomoć učitelja povezuje povijesne sadržaje sa sadržajima drugih nastavnih predmeta.

**Dovoljan:** Djelomično ispravno navodi povijesne pojmove, činjenice i događaje i konstruira povijesne priče koje su manjkave. Površno se koristi različitim vrstama povijesnih izvora. Uz česta potpitanja i navođenje od strane učitelja prepoznaje raznolikost događaja i društvenih pojava u prošlosti. Djelomično ispravno koristi povijesno nazivlje u opisivanju prošlih događaja. Vještine usmenog, pisanog i ilustrativnog priopćavanja povijesnih informacija su slabo razvijene. Ne povezuje povijesne sadržaje sa sadržajima drugih nastavnih predmeta.

**Nedovoljan:** Neispravno navodi i koristi povijesne pojmove. Prepoznaje pojedine činjenice i događaje ali ih ne može smjestiti u ispravni povijesni kontekst. Unatoč potpitanjima i navođenju od strane učitelja nije odgovorio na većinu postavljenih pitanja. Pogrešno imenuje ulogu i doprinos poznatih ličnosti u povijesnim zbivanjima, te dostignuća različtih naroda. Neispravno koristi povijesno nazivlje u opisivanju prošlih događaja. Vještine usmenog, pisanog i ilustrativnog priopćavanja povijesnih informacija su izrazito slabo razvijene.

**UOČAVANJE UZROČNO-POSLJEDIČNIH VEZA**

 ***6.razred***

Učenik će moći:

**Nabrojati** uzroke i posljedice povijesnih događaja;
**Objasniti** vezu između uzroka i posljedica povijesnog događaja;
**Razlikovati** uzrok od povoda;
**Uočiti** da događaji imaju više od jednog uzroka i posljedice;
**Primjenjivati** pojmove koji se odnose na koncept kauzalnosti;
**Uočiti** da su uzroci povezani s povijesnim razdobljem;
**Zaključiti** kako neki događaj utječe na sadašnjostili događaje u prošlosti

**Odličan:**
Točno i potpuno nabraja i objašnjava uzroke i posljedice prošlih događaja i
pojava. Samostalno uočava i tumači veze između uzroka i posljedica. Razlikuje uzrok
od povoda događaja. Prepoznaje, navodi i objašnjava utjecaje prošlih događaja i osoba na
sadašnjost. Ispravno koristi pojmove koji se odnose na koncept kauzalnosti.
Prepoznaje različite kategorije uzroka i posljedica nekog događaja i uočava njihovu povezanost s povijesnim razdobljem.

**Vrlo dobar:**
Točno nabraja, opisuje i objašnjava uzroke i posljedice prošlih događaja i pojava.
Uočava i tumači veze između uzroka i posljedica. Povremeno mu treba postavljati potpitanja. Uočava da događaji i pojave imaju više od jednog uzroka ili posljedice.
Razlikuje uzrok od povoda događaja. Prepoznaje i navodi utjecaje prošlih događaja na
sadašnjost. Ispravno koristi pojmove koji se odnose na koncept kauzalnosti.
Prepoznaje različite kategorije uzroka i posljedica nekog događaja uz minimalnu pomoć učitelja/učiteljice.

**Dobar:**
Djelomično točno opisuje uzroke i posljedice prošlih događaja i pojava. Uočava veze između uzroka i posljedica. Potrebno mu je postavljati potpitanja i navoditi ga na odgovor. Uočava da događaji i pojave imaju više od jednog uzroka ili posljedice. Razlikuje uzrok od povoda događaja. Uglavnom ispravno koristi pojmove koji se odnose na koncept kauzalnosti. Poznaje jednu ili dvije kategorije uzroka. Učeniku je potrebna češća pomoć i nesiguran je u naučeno.

**Dovoljan:**
Uz često postavljanje potpitanja učitelja i navođenja na odgovor prepoznaje uzroke i
posljedice prošlih događaja i pojava. Uočava da uzroci proizvode posljedice. Ističe
potrebu samo za jednim uzrokom, onim najistaknutijim. Ima poteškoća s
određivanjem uzroka i povoda događaja. Djelomično ili uopće ne koristi koristi pojmove koji se odnose na koncept kauzalnosti. Učenik je gotovo nesamostalan pri objašnjavanju u-p veza.

**Nedovoljan:** Unatoč potpitanjima od strane učitelja, učenik nije odgovorio na većinu postavljenih pitanja. Ni uz nastavnikovu pomoć i navođenje ne uspijeva navesti uzroke i posljedice pojedinih događaja. Nije usvojio ključne pojmove vezane uz kauzalnost. Ne povezuje uzroke s posljedicama niti razlikuju uzrok od povoda.

***7.i 8. razred***

Učenik će moći:

**Objasniti** uzroke i posljedice povijesnih događaja i pojava;
**Analizirati** uzročno-posljedične odnose i višestruke uzroke uključujući važnost pojedinca, utjecaj ideja i ulogu slučaja u povijesnim događanjima;
**Raščlaniti** uzrok od povoda;
**Primjenjivati** pojmove koji se odnose na koncept kauzalnosti;
**Procjeniti** utjecaj prošlih događaja na sadašnjost;
**Razlikovati** kratkoročne i dugoročne uzroke i posljedice;
**Odrediti** različite kategorije uzroka i posljedica nekog događaja;
**Objasniti** kako različite kategorije uzroka mogu dovesti do različitih interpretacije prošlosti;
**Uočiti** na koji način vrijednosne prosudbe povjesničara ili suvremenika utječu na
objašnjavanje događaja ili uzroka;

**Odličan:**
Točno i u potpunosti objašnjava uzroke i posljedice prošlih događaja i pojava. Samostalno analizira uzročno-posljedične odnose i višestruke uzroke uključujući važnost pojedinca, utjecaj ideja i ulogu slučaja u povijesnim događanjima. Samostalno procjenjuje utjecaj prošlih događaja na sadašnjost. Ispravno koristi pojmove koji se odnose na koncept kauzalnosti. U stanju je odrediti različite kategorije uzroka i posljedica nekog događaja i objasniti njihov utjecaj na interpretacije prošlosti. Točno uočava i razlikuje kratkoročne i dugoročne uzroke i posljedice.

**Vrlo dobar:**
Točno objašnjava uzroke i posljedice prošlih događaja i pojava. Uz pomoć učiteljevih potpitanja analizira uzročno-posljedične odnose i višestruke uzroke uključujući važnost pojedinca, utjecaj ideja i ulogu slučaja u povijesnim događanjima. Raščlanjuje uzrok od povoda događaja. Samostalno procjenjuje utjecaj prošlih događaja na sadašnjost. Ispravno koristi pojmove koji se odnose na koncept kauzalnosti. Opisuje različite kategorije uzroka i uz pomoć učitelja objašnjava njihov utjecaj na interpretacije prošlosti. Ponekad ne razlikuje kratkoročne i dugoročne uzroke i posljedice. Učeniku je potrebno postaviti više potpitanja.

**Dobar:**
Djelomično točno opisuje i objašnjava uzroke i posljedice prošlih događaja i pojava.
Uočava veze između uzroka i posljedica. Stalno mu je potrebno postavljati potpitanja. Razlikuje uzrok od povoda događaja. Teško uočava i procjenjuje utjecaj prošlih događaja na
sadašnjost. Uglavnom ispravno koristi pojmove koji se odnose na koncept kauzalnosti. Poznaje jednu ili dvije kategorije uzroka.

**Dovoljan:**
Uz veliku pomoć učitelja opisuje uzroke i posljedice prošlih događaja i pojava. Teško
uočava veze između uzroka i posljedica. Često mu treba postavljati potpitanja i navoditi ga na odgovor. Ističe potrebu samo za jednim uzrokom, onim najistaknutijim. Ima poteškoća s razlikovanjem uzroka od povoda događaja.

**Nedovoljan:**
Unatoč potpitanjima i navođenju od strane učitelja nije odgovorio na većinu postavljenih pitanja. Nije usvojio ključne pojmove vezane uz kauzalnost. Ne povezuje uzroke s posljedicama niti razlikuju uzrok od povoda. Ne razumije zašto su neki uzroci važniji od drugih. Za učenika su uzroci sve što se dogodilo prije događaj o kojem se govori.

**SNALAŽENJE U VREMENU I PROSTORU**

 **6. razred**

Učenik će moći:

**Razlikovati** prošlost, sadašnjost i budućnost;

**Izmjeriti i izračunati** kalendarsko vrijeme;

**Upotrebljavati** datume i rječnik koji se odnosi na tijek vremena (primjerice pr. Krista,

poslije Krista, stoljeće, desetljeće…);

**Smjestiti** značajna povijesna razdoblja u kronološki redoslijed;

**Objasniti** odnos između određenih datuma i relevantnog stoljeća;

**Rekonstruirati** tijek povijesnog događaja i njegovo trajanje;

**Smjestiti** ljude, događaje i promjene u ispravna vremenska razdoblja;

**Izraditi** crtu vremena s različitim povijesnim aspektima i usporedne tablice zbivanja

**Opisati** sadržaj povijesne karte;

**Objasniti** povijesne sadržaje uz pomoć povijesne karte;

**Stvoriti** zaključke i predodžbe o prikazanom prostoru;

**Odrediti** povijesne sadržaje na slijepoj karti,

**Koristiti** vizualne i brojčane podatke na povijesnim kartama, grafikonima, tablicama i drugim grafičkim prikazima.

**Odličan:**

Točno i argumentirano razvrstava ljude, događaje i promjene u ispravna vremenska

razdoblja i rekonstruira tijek i trajanje povijesnih događaj i promjena. Potpuno

samostalno izrađuje točne, raznovrsne i cjelovite crte vremena. Opisuje i objašnjava

sva važna obilježja prošlih društava i razdoblja i dovodi ih u vezu sa sadašnjošću.

Ispravno koristi datume i rječnik koji se odnosi na tijek vremena i uspješno se snalazi

u računanju vremena. Donosi ispravne zaključke o promjenama i kontinuitetu unutar

šireg povijesnog konteksta. Točno uočava te objašnjava povijesne sadržaje na

povijesnoj karti i donosi zaključke. Samostalno i precizno određuje povijesne sadržaje

na slijepoj karti.

**Vrlo dobar**:

Uglavnom točno razvrstava ljude, događaje i promjene u ispravna vremenska razdoblja i

rekonstruira tijek i trajanje povijesnih događaj i promjena. Izrađuje točne crte

vremena. Opisuje i objašnjava većinu važnih obilježja prošlih društava i razdoblja.

Povremeno mu treba postavljati potpitanja. Donosi nepotpune zaključke o

promjenama i kontinuitetu unutar šireg povijesnog konteksta. Ispravno koristi datume

i rječnik koji se odnosi na tijek vremena. Točno uočava te objašnjava povijesne

sadržaje na povijesnoj karti. Na slijepim kartama unosi povijesne sadržaje koji su

gotovo uvijek točni.

**Dobar:**

Većinu ljudi, događaja i promjena razvrstava u ispravna vremenska razdoblja i

rekonstruira trajanje povijesnih događaj i promjena. Opisuje važna obilježja prošlih

društava i razdoblja. Treba mu konstantno postavljati potpitanja. Uočava primjere promjena i

kontinuiteta unutar šireg povijesnog konteksta. Uz pomoć učitelja izrađuje crte

vremena i mjeri i računa kalendarsko vrijeme. Uglavnom ispravno koristi datume i

rječnik koji se odnosi na tijek vremena. Uočava većinu povijesnih sadržaja na

povijesnoj karti i uz pomoć učitelja donosi zaključke. Na slijepe karte unosi većinu

traženog sadržaja.

**Dovoljan:**

Površno razvrstava ljude, događaje i promjene u vremenska razdoblja i polovično

određuje tijek i trajanje povijesnih događaj i promjena. Uz postavljanje potpitanja

učitelja i navođenja na odgovor, opisuje karakteristična obilježja prošlih društava i

razdoblja. Ne uočava primjere kontinuiteta u širem povijesnom kontekstu. Ima

poteškoća s orijentacijom u prostoru i računanjem vremena. Djelomično koristi

datume i rječnik koji se odnosi na tijek vremena. Površno i s pogreškama uočava

povijesne sadržaje na povijesnoj karti.

**Nedovoljan:**

Unatoč potpitanjima i navođenju od strane učitelja nije odgovorio na većinu

postavljenih pitanja. Nije usvojio ključne pojmove vezane uz kronologiju. Niti uz

veliku pomoć učitelja ne opisuje karakteristična obilježja prošlih društava i razdoblja

niti izrađuje najjednostvanije crte vremena. Ima problema pri pojašnjavanju razlika i

sličnosti između događaja u prošlosti i sadašnjosti. Pogrešno uočava i interpretira

povijesne sadržaje na povijesnoj karti i donosi nelogične zaključke bez razumijevanja.

**7. i 8. razred**

Učenik će moći:

**Pojasniti** povijesne sadržaje uz pomoć povijesne karte;

**Donijeti** zaključke i predodžbe o prikazanom prostoru;

**Rekonstruirati** tijek povijesnog događaja i **odrediti** njegovo trajanje;

**Smjestiti** ljude, događaje i promjene u ispravna vremenska razdoblja;

**Pojasniti** razlike i sličnosti između događaja u prošlosti i sadašnjosti;

**Odrediti** karakteristična obilježja prošlih društava;

**Analizirati** primjere promjene i kontinuiteta kroz različita povijesna razdoblja;

**Izraditi** crtu vremena (i grafikone) s različitim povijesnim aspektima ili usporednu

tablicu zbivanja;

**Odrediti** povijesne sadržaje na slijepoj karti.

**Koristiti** vizualne i brojčane podatke na povijesnim i geografskim kartama,

grafikonima, tablicama i drugim grafičkim prikazima.

**Odličan:**

Točno i argumentirano razvrstava ljude, događaje i promjene u ispravna vremenska

razdoblja (orijentacija unutar razdoblja i kroz razdoblja) i rekonstruira tijek i trajanje

povijesnih događaj i promjena. Potpuno samostalno izrađuje točne i cjelovite crte vremena i

usporedne tablice zbivanja. Opisuje, objašnjava i vrednuje sva važna obilježja prošlih

društava i razdoblja. Donosi ispravne zaključke o promjenama i kontinuitetu unutar šireg

povijesnog konteksta. Točno uočava te objašnjava povijesne sadržaje na povijesnoj karti i

donosi zaključke. Samostalno i precizno određuje povijesne sadržaje na slijepim kartama.

**Vrlo dobar:**

Točno razvrstava ljude, događaje i promjene u ispravna vremenska razdoblja (orijentacija

unutar razdoblja i kroz razdoblja) i rekonstruira tijek i trajanje povijesnih događaj i promjena.

Izrađuje točne crte vremena. Usporedne tablice zbivanja izrađuje uz pomoć nastavnika.

Opisuje i objašnjava sva važna obilježja prošlih društava i razdoblja. Povremeno mu treba

postavljati potpitanja. Donosi nepotpune zaključke o promjenama i kontinuitetu unutar šireg

povijesnog konteksta. Točno uočava te objašnjava povijesne sadržaje na povijesnoj karti.

Određuje povijesne sadržaje na slijepim kartama koji su gotovo uvijek točni.

**Dobar:**

Većinu ljudi, događaja i promjena razvrstava u ispravna vremenska razdoblja (orijentacija

unutar razdoblja i kroz razdoblja) i rekonstruira trajanje povijesnih događaj i promjena.

Opisuje važna obilježja prošlih društava i razdoblja. Često mu treba postavljati potpitanja.

Uočava primjere promjena i kontinuiteta unutar šireg povijesnog konteksta. Uz pomoć

učitelja/nastavnika izrađuje crte vremena. Uočava većinu povijesnih sadržaja na povijesnoj

karti i uz pomoć učitelja/nastavnika donosi zaključke. Na slijepe karte unosi većinu traženog

sadržaja.

**Dovoljan:**

Površno razvrstava ljude, događaje i promjene u vremenska razdoblja (orijentacija unutar

razdoblja i kroz razdoblja) i polovično određuje tijek i trajanje povijesnih događaj i promjena.

Uz često postavljanje potpitanja učitelja/nastavnika i navođenja na odgovor, opisuje

karakteristična obilježja prošlih društava i razdoblja. Ne uočava primjere kontinuiteta u širem

povijesnom kontekstu. Ima poteškoća s orijentacijom u prostoru. Površno i s pogreškama

uočava povijesne sadržaje na povijesnoj karti. Potrebna je stalna pomoć učitelja.

**Nedovoljan:**

Unatoč potpitanjima i navođenju od strane učitelja, nije odgovorio na većinu postavljenih

pitanja. Nije usvojio ključne pojmove vezane uz kronologiju. Niti uz veliku pomoć učitelja

ne opisuje karakteristična obilježja prošlih društava i razdoblja niti izrađuje najjednostvanije

crte vremena. Ima problema pri pojašnjavanju razlika i sličnosti između događaja u prošlosti i

sadašnjosti. Pogrešno uočava i interpretira povijesne sadržaje na povijesnoj karti.

**ZAKLJUČIVANJE OCJENA**

Zaključna ocjena proizlazi iz sva tri jednakovrijedna elementa vrednovanja te ne mora pratiti aritmetičku sredinu. U obzir se uzimaju i sve bilješke učitelja o radu učenika tijekom školske godine.

|  |  |  |  |  |
| --- | --- | --- | --- | --- |
| **ELEMENTI****PPT/PLAKAT** | **ODLIČAN** | **VRLO DOBAR** | **DOBAR** | **DOVOLJAN** |
| SADRŽAJTema | Sadržaj je točan i jasan. Poštivana tema. Izrazito kreativno i zanimljivo organiziran sadržaj. | Sadržaj je uglavnom točan i jasan. Poštivana tema. Manji dijelovi sadržaja nejasni ili nepovezani. Većim dijelom kreativan. | Sadržaj je većim dijelom nejasan, preopširan i odstupa od teme. Nedostaje kreativnosti. | Sadržaj je nejasan, preopširan i ne prati temu.Nema kreativnosti. |
|  IZGLED | Uredan, pregledan, sustavan, slike prate tekst, izvrstan omjer teksta i slika  | Uglavnom uredan i pregledan.Omjer slike i teksta je većinom dobar uz manja odstupanja. | Uočava se neurednost i nepreglednost.Omjer slike i teksta je dobar uz česta odstupanja. | Neuredan i nepregledan. Previše slika ili teksta.Tekst ne prati slike. |
| IZLAGANJE | Samostalno, sustavno, jasno, bez čitanja,ispravna gestikulacija,razumije sadržaj. | Pomalo nesigurno,no i dalje razumije te jasno i sustavno izlaže. Uglavnom ispravne gestikulacije s rijetkim čitanjem. | Većinom nesigurno, čita tekst, tih/tiha, neprimjerene gestikulacije. Djelomično ne razumije sadržaj. | Ne poznaje sadržaj, čita tekst koji ne razumije, neprimjeren ton i držanje. |

Ocjena nedovoljan-učenik/učenica u potpunosti nisu poštivali temu, sadržaji su netočni, rad je izrazito neuredan ili uništen, nisu donijeli rad na vrednovanje, u potpunosti nisu poštivali zadane elemente, ne žele prezentirati rad.